GCAP วิ่งแรง 6% นิวไฮตั้งแต่เข้าตลาดฯ-ชี้กำไรปี 60-62 โตเฉลี่ย 47% แนะซื้อเป้า 9.60 บ.
GCAP วิ่งแรง 6% นิวไฮตั้งแต่เข้าตลาดฯ-ชี้กำไรปี 60-62 โตเฉลี่ย 47% แนะซื้อเป้า 9.60 บ. โดย ณ เวลา 10.57 น. อยู่ที่ระดับ 8.15 บาท บวก 0.45 บาท หรือ 5.84% ด้วยมูลค่าซื้อขาย 105.91 ล้านบาท
18 ธ.ค. 2560

ผู้สื่อข่าวรายงานว่า บริษัท จี แคปปิตอล จำกัด (มหาชน) หรือ GCAP ณ เวลา 10.57 น. อยู่ที่ระดับ 8.15 บาท บวก 0.45 บาท หรือ 5.84% ด้วยมูลค่าซื้อขาย 105.91 ล้านบาท ราคาหุ้นทำนิวไฮตั้งแต่เข้าตลาดเมื่อวันที่ 17 ธ.ค. 56

บล.คันทรี่ กรุ๊ป ระบุในบทวิเคราะห์วันนี้(18ธ.ค.) ว่า GCAP (ซื้อ/มูลค่าเหมาะสม 9.6 บาท) แม้ปรับประมาณการกำไรปีนี้ลงเพื่อสอดคล้องกับการตั้งค่าเผื่อหนี้สงสัยจะสูญของบริษัทที่ประเมินต่ำไว้กว่าคาด แต่ปีหน้ายังคงประมาณกำไรเดิมจากภาพรวมสินเชื่อ GCAP คาดเติบโตก้าวกระโดด
โดยแบ่งเป็น 3 ช่วงเวลาได้แก่ 3 ปีแรก (60-62) คาดโตเฉลี่ย 47.6% ต่อปี ภายใต้ประมาณการใหม่คาดปี 60 จะมีกำไรสุทธิ 44 ล้านบาท (+7.1%เทียบช่วงเดียวกันของปีก่อน) และโตเด่นต่อ 128% เทียบช่วงเดียวกันของปีก่อน ในปี 62